Gospodarska škola, Čakovec, Vladimira Nazora 38, na temelju Zakona o zakupu i kupoprodaji poslovnog prostora (NN 125/11 i 64/15), Pravilnika o uvjetima stjecanja, o raspolaganju i raspodjeli vlastitih prihoda školskih ustanova kojima je osnivač Međimurska županija i odluke Školskog odbora, objavljuje

**J A V N I    N A T J E Č A J**

**za davanje u zakup dijela školskog prostora**

Gospodarska škola, Čakovec, Vladimira Nazora 38, daje u zakup dio školskog prostora na adresi sjedišta: prostor u holu zgrade – za posluživanje peciva, sendviča, mliječnih proizvoda, zdrave hrane (razne salate), slatkiša i bezalkoholnih napitaka, veličine 20m2.

**Početni iznos (minimalna cijena) zakupnine školskog prostora iznosi 3.000,00 kuna mjesečno** (škola nije u sustavu PDV-a). U cijenu zakupnine uračunati su režijski troškovi. Školski prostor daje se u zakup na određeno vrijeme od godinu dana uz mogućnost produženja ugovora.

Ponuditelj mora navesti popis proizvoda i cijene koje namjerava ponuditi. Ponuditelj mora besprijekorno održavati higijenske uvjete u skladu sa sanitarno-higijenskim propisima.

**Uvjeti natječaja**

Pravo sudjelovanja na natječaju imaju sve pravne i fizičke osobe, državljani Republike Hrvatske, odnosno pravne osobe čije je sjedište u Republici Hrvatskoj, a koje su registrirane za obavljanje tražene djelatnosti.

Ponuda za sudjelovanje u natječaju mora sadržavati:

– podatke o podnositelju ponude (naziv pravne osobe, MB, OIB i adresa sjedištu s naznakom  
odgovorne osobe, odnosno naziv obrta, ime i prezime, OIB, adresu prebivališta),

– Izvod iz sudskog, obrtnog, strukovnog, ili drugog odgovarajućeg registra, ili rješenje za fizičke osobe, iz kojih mora biti vidljivo da je natjecatelj registriran za obavljanje djelatnosti iz natječaja, u izvorniku ili ovjerenoj preslici, te presliku osobne iskaznice za fizičke osobe;

– potvrdu nadležnog općinskog suda da protiv fizičke osobe ili odgovorne osobe u tvrtki nije  
podignuta optužnica, niti je izrečena pravomoćna osuđujuća presuda za kaznena djela ne stariju od 6 mjeseci;

– potvrdu porezne uprave o uplaćenim porezima i doprinosima za mirovinsko i zdravstveno osiguranje koja se prilaže u neovjerenoj preslici (neovjerenom preslikom smatra se i neovjereni ispis elektroničke isprave), ne stariju od 30 dana;

– jasno navedenu visinu ponuđene mjesečne zakupnine (brojkama i slovima);

– cijenu i vrstu proizvoda koji će se nuditi;

– suglasnost ponuditelja za uplatu jamstva za izvršenje ugovornih obveza koje podrazumijeva javnobilježnički ovjerenu bjanko zadužnicu na iznos od 50.000,00 kn koju predaje školi na dan potpisa ugovora s izabranim ponuditeljem.

Sukladno odredbama čl. 6. st. 9. Zakona o zakupu i kupoprodaji poslovnog prostora (NN 125/11, 64/15), prvenstveno pravo na sklapanje ugovora o zakupu poslovnoga prostora imaju osobe iz Zakona o pravima hrvatskih branitelja iz domovinskog rata i članova njihovih obitelji ukoliko ispunjavaju uvjete iz natječaja i prihvate najviši ponuđeni iznos zakupnine.

**Najpovoljnijom ponudom smatrat će se ona ponuda koja uz ispunjenje svih uvjeta javnog natječaja, s priloženom traženom dokumentacijom, sadrži ukupno najviši mjesečni iznos zakupnine.**

Pisane ponude s dokazima o ispunjavanju uvjeta javnog natječaja dostavljaju se u zatvorenim kuvertama neposredno u Gospodarsku školu ili preporučenom poštom na  
adresu: **GOSPODARSKA ŠKOLA, 40000 Čakovec, Vladimira Nazora 38, s naznakom «Ponuda za zakup dijela školskog prostora– ne otvarati»**

Rok za dostavu pisanih ponuda je **8 (osam) dana** od objave javnog natječaja odnosno ponuda, bez obzira na način dostave, mora biti zaprimljena na adresi Naručitelja **najkasnije do 17. listopada 2018. godine do 10 sati**.

Natječaj je objavljen na internetskim stranicama Gospodarske škole.

Otvaranje ponuda neće biti javno. Nepotpune i nepravovremene ponude neće se razmatrati.

O ishodu javnog natječaja sudionici će biti obaviješteni u roku od 8 (osam) dana od proteka roka za predaju ponuda. S odabranim ponuditeljem sklopit će se, najkasnije u roku od 30 (trideset) dana od dana obavijesti o prihvaćanju ponude, ugovor o zakupu na određeno vrijeme od 1 godine. U slučaju da odabrani ponuditelj u tom roku ne pristupi sklapanju ugovora, škola će odabrati sljedećeg najpovoljnijeg ponuditelja.

Gospodarska škola zadržava pravo neprihvaćanja niti jedne ponude i pravo poništenja ovoga natječaja u bilo koje vrijeme prije zaključenja ugovora, bez obveze obrazloženja razloga i bez ikakve odgovornosti prema ponuditeljima, što ponuditelji prihvaćaju prijavom na natječaj.

Sve informacije o oglašenom natječaju mogu se dobiti u Gospodarskoj školi, radnim danom  
od 9:00 do 12:00 sati ili na telefon broj: 040/395-302, ili e-mail gospodarska-skola-cakovec@ck.t-com.hr. Poslovni prostor može se pogledati uz prethodnu najavu i dogovor, radnim danom od 10:00 do 13:00 sati.

Ravnatelj: Renato Vinko, mag. ing. traff

KLASA: 406-01/18-01/8

URBROJ: 2109-60-01-18-2

U Čakovcu, 5. listopada 2018. godine